recursal/SuperWikiNEXT-32B huggingface dataset:
जापान का शिकोकू द्वीप (लाल रंग में)
"८८ मंदिरों की तीर्थयात्रा" के लिए शिकोकू आई एक श्रद्धालु लड़की
शिकोकू का नक़्शा (जिसमें ८८ मंदिरों के स्थल दिखाए गए हैं)
**शिकोकू** (जापानी: 四国, "चार प्रान्त") जापान के चारों मुख्य द्वीपों में से सब से छोटा और सब से कम आबादी वाला द्वीप है। यह २२५ किमी लम्बा है और इसकी चौड़ाई ५० और १५० किमी के बीच (जगह-जगह पर अलग) है। कुल मिलकर शिकोकू का क्षेत्रफल १८,८०० वर्ग किमी है और इसकी जनसँख्या सन् २००५ में ४१,४१,९५५ थी। यह होन्शू द्वीप के दक्षिण में और क्यूशू के पूर्व में स्थित है।

भूगोल
-----

शिकोकू क्षेत्र में चार प्रांत आते हैं: एहिमे, कागावा, कोची और तोकुशिमा। १८,८०० वर्ग किमी के क्षेत्रफल के साथ शिकोकू विश्व का ५०वा सब से बड़ा द्वीप है। इसपर एक पर्वत शृंखला है जो पूर्व और पश्चिम चलती है और द्वीप को दो हिस्सों में बांटती है - एक छोटा सा उत्तरी भाग जो सेतो भीतरी सागर के छोर पर है और एक बड़ा दक्षिणी भाग जो प्रशांत महासागर से लगता है। शिकोकू के ज़्यादातर निवासी उत्तरी भाग में रहते हैं और (सिवाय एक के) द्वीप के सारे मुख्य शहर भी इसी उत्तरी भाग में हैं।

शिकोकू का सब से ऊंचा पहाड़ इशिज़ूची पहाड़ है जो १,९८२ मीटर (६,५०३ फ़ुट) ऊंचा है। इसी इशिज़ुची पहाड़ के पास से शिकोकू की सब से लम्बी नदी, योशिनो नदी, शुरू होती है और पूर्व की ओर चलती है। १९६ किमी का सफ़र तय करने के बाद यह तोकुशिमा के शहर के पास समुद्र में जा मिलती है।

इस उत्तरी इलाक़े में उद्योग काफ़ी विकसित है और एक ताम्बे की खान भी मौजूद है। इसके पूर्वी भाग में उपजाऊ मैदान हैं जहाँ चावल, गेहूं और जौ उगाया जाता है। पूरे उत्तरी इलाक़े में फल भी उगाये जाते हैं, जैसे की नींबू, संतरे, तेंदू (पर्सिम्मन), आड़ू और अंगूर। शिकोकू का दक्षिणी भाग पहाड़ी इलाक़ा है और यहाँ कम लोग रहते हैं। दक्षिणी हिस्से में सिर्फ एक छोटा मैदानी इलाक़ा है जहाँ कोची शहर बसा हुआ है। इस क्षेत्र में सर्दियों में ज़्यादा ठण्ड नहीं पड़ती इसलिए ग़ैर-मौसमी सब्ज़ियाँ उगाई जाती हैं। यहाँ के वनों को भी काग़ज़ बनाने के काम लाया जाता है।

जापान के चारों बड़े द्वीपों में से शिकोकू अकेला है जिसपर कोई ज्वालामुखी स्थित नहीं है।

संस्कृति
--------

शिकोकू अपने "८८ मंदिरों की तीर्थयात्रा" के लिए जापान-भर में मशहूर है, जो कूकाए (空海) नामक प्राचीन बौध संत के साथ सम्बंधित है। पुराने ज़माने में श्रद्धालु पैरों पर चलकर इन मंदिरों के दर्शन किया करते थे, लेकिन आजकल बसों में मंदिर-से-मंदिर जाते हैं। शिकोकू में यह तीर्थयात्री अपनी सफ़ेद जैकिटों से पहचाने जा सकते हैं, जिनपर जापानी में "दोग्यो निनिन" लिखा होता है (जिसका अर्थ है "दो लोग जो इकठ्ठे सफ़र कर रहे हों")।

तोकुशिमा प्रान्त में अगस्त के महीने में ओबोन (お盆) त्यौहार मनाया जाता है, जिसका मक़सद अपने पूर्वजों को स्मरण करना और श्रद्धांजलि देना है। इसका एक आयोजन "आवा ओदोरी" नाच है जिसमें सैंकड़ों श्रद्धालु नाचकर शहर की सड़कों पर चलते हैं। इस देखने जापान के अन्य ईलाक़ों और विदेश से हर वर्ष १३ लाख पर्यटक आते हैं।

इन्हें भी देखें
---------------

* जापान के क्षेत्र
* होन्शू
* क्यूशू
* होक्काइडो
* जापान

सन्दर्भ
-------

1. ↑  "शिकोकू". मूल से 2 जून 2016 को पुरालेखित. अभिगमन तिथि 7 जून 2011.

| * दे
* वा
* सं
जापान के द्वीप |
| --- |
| होक्काइडो •  होन्शू •  शिकोकू •  क्यूशू |
सन् 1834 में फैराडे ने विद्युतरसायन से सम्बन्धित अपने कुछ संख्यात्मक प्रेक्षणों को प्रकाशित किया। इन्हें **फैराडे के विद्युत अपघटन के नियम** (Faraday's laws of electrolysis) कहते हैं। इसके अन्तर्गत दो नियम हैं। पाठ्यपुस्तकों और वैज्ञानिक साहित्य में इन नियमों को अलग-अलग तरीके से प्रस्तुत किया जाता है लेकिन वहुधा प्रचलित रूप कुछ इस प्रकार है-

फैराडे का विद्युत अपघटन का प्रथम नियम
विद्युत अपघटन में विद्युताग्रों (एलेक्ट्रोड्स) पर जमा हुए पदार्थ की मात्रा धारा की मात्रा के समानुपाती होती है। 'धारा की मात्रा' का अर्थ **आवेश** से है न कि विद्युत धारा से।

फैराडे का विद्युत अपघटन का द्वितीय नियम
'धारा की मात्रा' समान होने पर विद्युताग्रों पर जमा/हटाये गये पदार्थ की मात्रा उस तत्व के तुल्यांकी भार के समानुपाती होती है। 
(किसी पदार्थ का तुल्यांकी भार उसके मोलर द्रव्यमान को एक पूर्णांक से भाग देने पर मिलता है। यह पूर्णांक इस बात पर निर्भर करता है कि वह पदार्थ किस तरह की रासायनिक अभिक्रिया करता है।)
अर्थात जब दो या दो से अधिक विधुत अपघट्य के विलयन में समान मात्रा की विधुत धारा प्रवाहित की जाती है तो इलेक्ट्रोड पर निक्षेपित होने वाले पदार्थ की मात्रा W उनके रासायनिक तुल्यांक (E) के समानुपाती होती है।

Respected फैराडे के विद्युत अपघटन के नियमों का गणितीय रूप
---------------------------------------------------------

फैराडे के नियमों को संक्षेप में इस प्रकार लिख सकते हैं -

{\displaystyle m\ =\ ({Q \over F})({M \over z})}
जहाँ

*m* किसी विद्युताग्र पर जमा हुए पदार्थ का दर्व्यमान है
*Q* विलयन से होकर प्रवाहित कुल आवेश की मात्रा है,
*F* = 96 485 C mol-1 को **फैराडे नियतांक** कहते हैं।
*M* पदार्थ का मोलर द्रव्यमान है,
*z* ऑयनो की संयोजकता संख्या है जो कि दर्शाती है कि प्रति ऑयन कितने एलेक्ट्रॉन स्थानान्तरित (ट्रान्सफर) होते हैं।
ध्यात्व्य है कि *M / z* जमा हुए पदार्थ का तुल्यांकी भार (equivalent weight) है।

फैराडे के प्रथम नियम् के लिये, *M*, *F*, तथा *z* नियत हैं ; अत: *Q* जितना अधिक होगा, उतना ही अधिक **m** भी होगा।

फैराडे के द्वितीय नियम के लिये, *Q*, *F*, तथा *z* नियतांक हैं; अत: *M / z* (तुल्यांकी भार) जितना ही अधिक होगा, **m** भी उतना ही अधिक होगा।

यदि एक साधारण स्थिति की बात की जाय जिसमें विद्युत धारा नियत रहती हो, तो {\displaystyle Q=It} और

{\displaystyle m\ =\ ({It \over F})({M \over z})}
{\displaystyle n\ =\ ({It \over F})({1 \over z})}
जहाँ

*n* मोलों की संख्या है : *n = m / M*
*t* वह समयावधि है जितने समय तक विद्युत प्रवाहित होती है,
किन्तु यदि परिवर्ती (variable) धारा बह रही हो तो कुल आवेश *Q* का मान धारा *I*(*{\displaystyle \tau }*) को समय के सापेक्ष समाकलन (integrated over time) के बराबर होगी *{\displaystyle \tau }*:

{\displaystyle Q=\int \_{0}^{t}I(\tau )\ d\tau }

इन्हें भी देखें
---------------

* विद्युत अपघटन (Electrolysis)
* माइकल फैराडे
* फैराडे निययतांक (Faraday constant)
* फैराडे का विद्युतचुम्बकीय प्रेरण का नियम (Faraday's law of Electromagnetic induction)

सन्दर्भ
-------

1. ↑  "संग्रहीत प्रति". मूल से 25 अप्रैल 2018 को पुरालेखित. अभिगमन तिथि 26 अप्रैल 2018.


1. ↑  "Coulomb's Law in Hindi". मूल से 1 अक्तूबर 2019 को पुरालेखित. अभिगमन तिथि 9 अक्तूबर 2019.
कार्ना बॉटनेट द्वारा जून से अक्टूबर 2012 में पिंग के से प्रेक्षित इंटरनेट प्रोटोकोल-4 के 24 घण्टे औसत उपभोग का विश्व मानचित्र।
**कार्ना बॉटनेट** (Carna botnet) इंटरनेट के उपयोग के मापन करने वाला अज्ञात हैकर द्वारा निर्मित बॉटनेट था जिसके निर्माता ने इसे ***इंटरनेट सेंसस ऑफ़ 2012*** नाम दिया जिसका शब्दशः अनुवाद वर्ष ***२०१२ की इंटरनेट जनगणना*** है। यह बॉटनेट 420,000 उपकरणों पर काम कर रहा था।

आँकड़ों का संग्रहण
------------------

यहाँ आँकड़ों के संग्रहण के लिए विभिन्न उपकरणों में सेंध लगायी गयी। इसके लिए मुख्यतः उन राउटरों को लक्षित किया गया जो या तो डिफॉल्ट पासवर्ड (जो उपकरण के साथ आता है) अथवा बिना पासवर्ड के काम करते हैं। इसका नामकरण "आंतरिक उतकों और स्वास्थ्य की रोमन देवी" कार्ना के नाम पर रखा गया।

संग्रहित आँकड़ों को ग्राफ़िकल इंटरचेंज फॉर्मेट वाले चित्र के रूप में रखा गया। इसमें 24 घंटे विश्वभर में उपयोग को प्रदर्शित किया गया। संग्रहित आँकड़े केवल आईपीवी4 पत्ते को ही संकलित करता है और आईपीवी6 को शामिल नहीं किया गया।

कार्ना बॉटनेट के निर्माताओं का विश्वास है कि इंटरनेट प्रोटोकोल 6 के बढ़ने से वर्ष 2012 ऐसी किसी भी जनगणना के लिए सबसे अच्छा समय था।

सन्दर्भ
-------

1. ↑  स्टोकर, क्रिस्टियन; होरचेर्ट, जुडिथ (2013-03-22). "Mapping the Internet: A Hacker's Secret Internet Census". *स्पाइगल ऑनलाइन*.
2. ↑  क्लीनमैन, अलेक्सिस (2013-03-22). "The Most Detailed, GIF-Based Map Of The Internet Was Made By Hacking 420,000 Computers". *हफ्फिंगटन पोस्ट*.
3. 1 2  Internet Census 2012: Port scanning /0 using insecure embedded devices Archived 2015-10-13 at the Wayback Machine, Carna Botnet, June - Oktober 2012
4. ↑  रीड, मैक्स (2013-03-21). "This Illegally Made, Incredibly Mesmerizing Animated GIF Is What the Internet Looks Like". *गावकर*. मूल से 2013-03-24 को पुरालेखित.
5. ↑  थॉमसन, इयान (2013-03-19). "Researcher sets up illegal 420,000 node botnet for IPv4 internet map". *द रजिस्टर*.
**प्रमिला नेसार्गी** (जन्म-२५ मार्च,१९३८), एक भारतीय वकील, शिक्षाविद्, एक प्रसिद्ध महिला कार्यकर्त्ता, और कई कंपनियों के निदेशक हैं। उन्होंने बहुत ही कम उम्र में कानून की डिग्री प्राप्त करके कानून का अभ्यास करना शुरू कर दिया था। वह अंग्रेजी-कन्नड़ अनुवाद के लिए शब्दकोश समिति की सदस्य रही है। वह पिछले ५० वर्षों में बार असोसिएशन के अध्यक्ष के रूप में कर्नाटक बार काउंसिल में निर्वाचित होने वाली पहली महिला है। उन्होंने उच्च प्रोफ़ाइल से लेकर विवादास्पद मामलों तक एक व्यापक केस का प्रतिनिधित्व किया है जिसके लिए उन्हें अक्सर गंभीर आलोचना का सामना करना पड़ा है।

प्रारंभिक जीवन
--------------

प्रमिला नेसार्गी का जन्म २५ मार्च, साल १९३८ में हुआ था। उनका जन्म मैसोर, कर्नाटक में हुआ था। उनकी माता एक स्वतंत्रता सेनानी थी व पिता एक स्वनिर्मित व्यक्ति थे। प्रमिला अपने परिवार की पहली सदस्य है जों पढने के लिए कॉलेज गयी। अपनी बीएससी की डिग्री १९५८ में उन्होंने पूरी की। १९६० में एलएलबी की डिग्री प्राप्त की। वह एम.एल. योग्यता प्राप्त करने वाली पहली महिला थीं।

वकील के रूप में
---------------

प्रमिला नेसार्गी ने स्नातक कार्यक्रम (एम.एल.) के दौरान अपने प्राध्यापक के खिलाफ एक रिट दायर करते हुए अपना कैरियर शुरू किया, जो केवल एक अंडर ग्रेजुएट (एलएलबी) था और स्नातक कक्षाएं आयोजित कर रहे थे। वकील व्यवसाय कुछ दशकों पहले पुरुष पेशा था; वह इस प्रवृत्ति को बदलने को चुनौती के रूप में उठी और एक प्रसिद्ध वकील बनने में सफल रही। उन्होंने विवादास्पद मामलों में कई मंत्रियों के खिलाफ केस लडे था और कई दुर्भाग्यपूर्ण मामलों में न्याय लाने के लिए जिम्मेदारी उठाई।

सन्दर्भ
-------

1. ↑  "Indian Kanoon (cases fought)".
2. ↑  "Jewels of India".
संपत्ति अंतरण अधिनियम 1882 की धारा 58(a) में **बंधक (Mortgage)** को परिभाषित किया गया है I जिसके अनुसार **बंधक का तात्पर्य किसी** **ऋण** के रूप में अग्रिम तौर पर ली गई या ली जाने वाली राशी अथवा कोई विधमान या भविष्य ऋण अथवा किसी कार्य व्यवहार से उत्पन्न आर्थिक देनदारियों के दायित्व **के** **भुगतान की सुरक्षा के उद्देश्य के लिए किसी विनिर्दिष्ट अचल संपत्ति में हित के अंतरण** से हैं I

***बंधक के प्रकार:***

**१) साधारण बंधक** - जहॉ बंधककर्त्ता बंधक रखी हुई सम्पत्ति का कब्जा दिये बिना स्वयं को व्यक्तिगत रूप से बंधक राशि के भुगतान के लिए बाध्य करता है, और स्पष्ट रूप से अथवा निहित रूप से सहमति देता है कि उसकी संविदा के अनुसार भुगतान करने के असफल होने की स्थिति में, बंधकगृहीता को बंधक राशि के भुगतान हेतू, जैसा भी आवश्यक हो, बंधक की गई सम्पत्ति को विक्रय करने का अधिकार होगा और विक्रय प्रक्रिया लागू होगी, ऐसे बंधक को साधारण बंधक के नाम से जाना जाता हैं। 

  

**बंधक**, एक व्यक्ति या अन्य कोई चीज़ है जो दो जुझारू पार्टियों में से एक द्वारा किसी समझौते को करने या युद्ध के खिलाफ एक निवारक उपाय के रूप में अपनी सुरक्षा के रूप में जब्त कर ली जाती/जाता है।

सन्दर्भ
-------
शिखा वर्मा भौतिकी संस्थान, भुवनेश्वर में एक प्रयोगात्मक संघनित पदार्थ भौतिक विज्ञानी हैं। उनके क्षेत्रों में भूतल विज्ञान, पतली फिल्म विकास और प्रारंभिक चरणों में विकास के तरीकों, पतली फिल्मों के इलेक्ट्रॉनिक संरचना / बैंड संरचना, नैनोस्ट्रक्चर और नैनोकलस्टर्स, आयन इम्प्लांटेशन के साथ भूतल संशोधनों, आयन बीम सहायक स्ट्रक्चरल संशोधनों शामिल हैं।.

शिखा एमएससी के लिए १९८२ में आईआईटी कानपुर गए और उन्होंने आईआईटी में "प्रयोगात्मक तरीके" के प्रति रुचि विकसित की और प्रयोगात्मक क्षेत्र में अनुसंधान का पीछा करने का फैसला किया। उन्होंने एम.एससी १९८४ में पूरी की और फिर पीएच.डी. यू.एस. में सिरैक्यूज़ विश्वविद्यालय से की।

शिखा अक्टूबर १०, १९९४ को भौतिक विज्ञान संस्थान, भुवनेश्वर में शामिल हुई। फिहाल में वह संस्थान में भौतिकी के प्रोफेसर हैं।

प्रकाशित ग्रन्थ
---------------

* पूरी लिस्ट
* चयनित प्रकाशन

सन्दर्भ
-------

1. 1 2  "IOP Profile - Shikha Verma". मूल से 26 मई 2015 को पुरालेखित. अभिगमन तिथि March 20, 2014.
2. ↑  "Women in Science IAS" (PDF). मूल से 4 मार्च 2016 को पुरालेखित (PDF). अभिगमन तिथि March 20, 2014.
3. ↑  "संग्रहीत प्रति". मूल से 8 मार्च 2017 को पुरालेखित. अभिगमन तिथि 13 मार्च 2017.
**शियानबेई** (चीनी भाषा: 鮮卑, अंग्रेज़ी: Xianbei) प्राचीनकाल में मंचूरिया, भीतरी मंगोलिया और पूर्वी मंगोलिया में बसने वाली एक मंगोल ख़ानाबदोश क़बीलों की जाति थी। माना जाता है कि ख़ान की उपाधि का इस्तेमाल सबसे पहली इन्ही लोगों में हुआ था। चीनी स्रोतों के अनुसार शियानबेई लोग दोंगहु लोगों के वंशज थे। प्रसिद्ध चीनी इतिहासकार सीमा चियान ने अपने महान इतिहासकार के अभिलेख नामक इतिहास-ग्रन्थ में दर्ज किया था कि शियानबेई लोग ६९९ ईसापूर्व से ६३२ ईसापूर्व के काल में भीतरी मंगोलिया में रहते थे। यह लोग पहले शियोंगनु लोगों की सेवा में थे, फिर इन्होनें चीन के हान राजवंश की शियोंगनु के विरुद्ध सहायता करी लेकिन उसके बाद स्वयं ही चीनी साम्राज्य पर आक्रमण का सिलसिला शुरू किया। इनका सबसे प्रसिद्ध राजा तान्शीहुआई (Tanshihuai) था जिसनें एक विस्तृत शियानबेई साम्राज्य की स्थापना की।

इन्हें भी देखें
---------------

* दोंगहु लोग
* शियोंगनु लोग
* हान राजवंश
* तुयुहुन राज्य

सन्दर्भ
-------

1. ↑  Ancient bronzes of the eastern Eurasian steppes, Emma C. Bunker, Arthur M. Sackler Museum, Arthur M. Sackler Foundation, 1997, ISBN 978-0-8109-6348-1, *... The Xianbei were a non-Chinese people living in northeastern China who were conquered by the Xiongnu ... By the first century AD however, the Xianbei themselves had become the new masters of the eastern Eurasian steppes ...*
**गीदड़** (Jackal), जिन्हें **शियार**, **सियार** और **शृंगाल** भी कहते हैं, एक कुत्ते के रूप का जंगली जानवर है। यह मध्यम आकार की कुछ जातियों का उपसमूह है, जो सभी कैनिनी नामक वंश समूह की सदस्य हैं, जिसमें वृक (भेड़िये) और श्वान (कुत्ते) भी आते हैं।

विवरण
-----

यह भारत के जंगलों और गन्ने आदि के खेतों में आमतौर से पाया जाने वाला मध्यम आकार का पशु जो लगभग लोमड़ी के तरह का होता है। सामान्य तौर पर सियार गांव के निकट पाया जाता है। सियार भोजन के लिए गांव की भेड़-बकरियों पर भी हमला करते हैं। ये कुत्ते के बच्चे को भी खा जाते हैं। सामान्य तौर पर सियार इंसानों पर हमला नहीं करते लेकिन कभी-कभी ऐसी घटनाएं देखी गई हैं। सियार झुंडों में रहते हैं और एक झुंड में 5 से अधिक सदस्य होते हैं। यह झुंड में हमला भी करते हैं। ठंडी की रातों में सियार एक साथ मिलकर पुकार या आवाज़ लगाते हैं। कुछ दंतकथाओं में ऐसा प्रचलित है कि सियार गांव में प्रवेश करने से पहले गांव में उपस्थित धार्मिक स्थल से पुकार लगाकर प्रवेश की इजाजत मांगते हैं।

सियार साधारणतः 8 से 10 किलोग्राम वजनी होते है और 27 से 33 इंच आकार लम्बे होते है साथ ही पूंछ 10 इंच होती है। इनकी आयु 8 से 10 वर्ष होती है। इनके शिकारी दुश्मन लक्कड़बग्घे,तेंदुए और शेर होते है। कई बार ये दूसरे शिकारियों के किये हुए शिकार को चुराते है। आमतौर पर ये खुले मैदान घास मैदान और झाडिय इलाको में रहना पसंद करते है लेकिन इंसानो के पेड़ कटाई और खेतीबाड़ी से इनका इलाका अब खतरे में होता जा रहा है।

इन्हें भी देखें
---------------

* वृक (भेड़िया)
* कैनिनी

सन्दर्भ
-------

1. ↑  *The New Encyclopedia of Mammals* edited by David Macdonald, Oxford University Press, 2001; ISBN 0-19-850823-9
2. ↑  *Cry of the Kalahari*, by Mark and Delia Owens, Mariner Books, 1992.
3. ↑  *The Velvet Claw: A Natural History of the Carnivores*, by David MacDonald, BBC Books, 1992.
4. ↑  *Foxes, Wolves, and Wild Dogs of the World*, by David Alderton, Facts on File, 2004.
ईरानी भाषाओं के विस्तार का नक्शा
**अइमाक़​** (ایماق‎‎, Aimaq) हेरात नगर से उत्तर में पश्चिम-मध्य अफ़्ग़ानिस्तान में और ईरान के ख़ोरासान प्रांत​ में विस्तृत कुछ ईरानी भाषाएँ बोलने वाले ख़ानाबदोश क़बीलों का सामूहिक नाम है। यह फ़ारसी की कई अइमाक़​ उपभाषाएँ बोलते हैं, हालांकि इनके तइमानी और मालेकी उपसमुदायों ने पश्तो भाषा और पश्तून संस्कृति अपना ली है। अफ़्ग़ानिस्तान के ग़ोर प्रान्त में अइमाक़ बहुसंख्यक समुदाय समझे जाते हैं। इसके अलावा यह बड़ी संख्या में हेरात और बादग़ीस प्रान्तों में और कम संख्या में फ़राह, फ़ारयाब, जोज़जान और सर-ए-पोल प्रान्तों में भी रहते हैं।

समुदाय की जड़ें और शाखाएँ
-------------------------

अइमाक़ लोग जातीय रूप से हज़ारा लोगों और ताजिक लोगों से गहरा सम्बन्ध रखते हैं और अफ़्ग़ानिस्तान की सरकारी जनगणना में उन्हें ताजिक समुदाय का हिस्सा गिना जाता है। 'अइमाक़' मंगोल भाषा के अइमग शब्द का एक और रूप है, जिसका अर्थ 'क़बीला' या '(घास) चराने का क्षेत्र' होता है। 'अइमाक़' शब्द में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से ज़रा भिन्न है। इसका उच्चारण 'क़रीब' और 'क़ीमत' के 'क़' से मिलता है। अइमाक़ों की चार मुख्य शाखाएँ मानी जाती है, जिस कारणवश इन्हें 'चहार अइमाक़' भी कहा जाता था (यानी 'चार क़बीले', क्योंकि 'चहार' शब्द फ़ारसी भाषा में 'चार' का ही रूप है)। यह चार मुख्य गुट तइमानी (Taimani), फ़िरोज़कोही (Firozkohi), तैमूरी (Taimuri) और जमशीदी (Jamshidi) हैं। इनके अतिरिक्त कुछ 'अन्य अइमाक़' गुट भी हैं जिन्हें 'अइमाक़-ए-दीगर' कहा जाता है, मसलन ताहिरी, ज़ूरी, मालेकी और मिशमस्त। कुछ स्रोत हज़ारा लोगों को चहार अइमाक़ की एक मुख्य शाखा बताते हैं और तैमूरी को अइमाक़-ए-दीगर में से एक कहते हैं।

अन्य विवरण
----------

अइमाक़ों की कुल संख्या २.५ लाख से २० लाख के बीच अनुमानित की जाती है। इसमें इतना संदेह इसलिए है क्योंकि एक तो अफ़्ग़ानिस्तान उन्हें ताजिकों से अलग नहीं गिनता और दूसरा इनमें से बहुत से बंजारों का जीवन व्यतीत करते हुए जगह-से-जगह जाते हैं। तैमूरी अइमाक़ का रूप-रंग मंगोलियाई होता है और वे मंगोल शैली के यर्तों (तम्बुनुमा घरों) में रहते हैं। लेकिन तइमानी, फ़िरोज़कोही और जमशीदी अइमाक़ ईरानियों की तरह दिखते हैं और अक्सर अपने आप को ताजिक बुलाते हैं। हालांकि अइमाक़ हज़ारा लोगों से सम्बंधित हैं, अइमाक़ अधिकतर सुन्नी इस्लाम के अनुयायी होते हैं जबकि हज़ारा ज़्यादातर शिया हैं।

इन्हें भी देखें
---------------

* हज़ारा लोग
* ताजिक लोग
* अइमग

संदभ
----

1. ↑  Tom Lansford -*A bitter harvest: US foreign policy and Afghanistan* 2003 Page 25 "The term Aimaq means "tribe" but the Aimaq people actually include several different ethnic groups. The classification has come to be used for a variety of nonaligned nomadic tribes"
2. ↑  Aymaq Archived 2012-07-27 at the Wayback Machine, A. Janata, Ehsan Yarshater (editor), Encyclopædia Iranica Online Edition, Columbia University
3. ↑  The Afghans Archived 2014-02-20 at the Wayback Machine, Willem Vogel, pp. 18, 382, Wiley-Blackwell, 2002, ISBN 0-631-19841-5, Accessed 23 जनवरी 2012
4. ↑  The Afghans Archived 2014-02-20 at the Wayback Machine, Willem Vogel, pp. 37, Wiley-Blackwell, 2002, ISBN 0-631-19841-5, Accessed 23 जनवरी 2012
5. ↑  "Afghanistan". Encyclopædia Britannica. Ultimate Reference Suite. Chicago: Encyclopædia Britannica, 2008.
राजकीय वरिष्ठ माध्यमिक विद्यालय पिपली का मुख्य द्वार
**पिपली** गाँव हरियाणा के सिरसा जिला की कालांवाली तहसील का एक गाँव है जो यह डबवाली- कालांवाली सड़क पर स्थित है।यह डबवाली से 23 किलोमीटर और कालांवाली से10 किलोमीटर दूरी पर है।

जनसंख्या और भौगोलिक क्षेत्र
---------------------------

गाँव का कुल भौगोलिक क्षेत्रफल 1608 हेक्टेयर है। वर्ष 2011 की जनगणना के अनुसार पिपली की कुल जनसंख्या 2,795 है, जिसमें से पुरुष जनसंख्या 1,520 है जबकि महिला जनसंख्या 1,275 है। पिपली गाँव की साक्षरता दर 51.95% है, जिसमें से 56.18% पुरुष और 46.90% महिलाएँ साक्षर हैं। पिपली गांव में करीब 535 घर हैं। पिपली गांव का पिन कोड 125201 है।

इतिहास
------

ब्रिटिश शासन में यह गाँव दिल्ली-हिसार-फिरोजपुर मार्ग पर था परंतु वर्तमान राष्ट्रीय राजमार्ग नंबर 9 से 6 किलोमीटर दूरी पर है। यहां अंग्रेज़ फ़ौज का पड़ाव भी था।
गांव के गौरव पट्ट पर दर्ज़ जानकारी अनुसार इस गांव में सबसे पहले सन् 1824 में श्री गुरदित्ता राम पण्डित गांव तुंगवाली जिला भटिंडा (पंजाब) से अपने परिवार के साथ आकर रहने लगे। गांव में अधिकतर ब्राह्मण परिवारों के साथ साथ अन्य बिरादरी के लोग रहते हैं। गाँव में श्री दुर्गा माता मन्दिर गौशाला, गुरुद्वारा व पीरखाना दर्शनीय स्थल है।

संस्थाएं
--------

भारतीय स्टेट बैंक की शाखा गांव में है। देश के प्रधानमंत्री नरेंद्र मोदी द्वारा चलाई गई मुहिम के तहत हरियाणा प्रदेश के गांव पिपली को दूसरा डिजिटल गांव घोषित किया गया। डिजिटल गांव का उद्घाटन भारतीय स्टेट बैंक वित्तीय समावेशन और सूक्ष्म व्यवसाय पटियाला चंडीगढ़ मंडल के महाप्रबंधक सुभाष जोनवाल ने वीडियो कॉफ्रेंसिंग के माध्यम से किया।
गांव में शिक्षा के लिए एक राजकीय वरिष्ठ माध्यमिक विद्यालय है।

तस्वारें
--------

* गांव पिपली बस स्टैंड पर गांव का मुख्य द्वारगांव पिपली बस स्टैंड पर गांव का मुख्य द्वार
* पिपली गांव के इतिहास को दर्शाता गौरव-पट्ट

सन्दर्भ
-------

1. ↑  "Identified List of Villages / Clusters for Establishment of CSCs in ..." (PDF). sirsa.nic.in. अभिगमन तिथि 16 मई 2015.[*मृत कड़ियाँ*]
2. ↑  "Pipli Village in Dabwali (Sirsa) Haryana | villageinfo.in". *villageinfo.in*. अभिगमन तिथि 2023-01-15.
3. ↑  **गांव पिपली का गौरव पट्ट**
4. ↑  "पिपली प्रदेश का दूसरा डिजिटल गांव घोषित". *Amar Ujala*. अभिगमन तिथि 2020-09-29.
5. ↑  "GSSS PIPLI - Pipli (60569), District Sirsa (Haryana)". *schools.org.in* (अंग्रेज़ी में). अभिगमन तिथि 2023-01-15.
व्येरा लुदीकोवा (चेक भाषा में Věra Ludíková) चेक कवि है। उसका जन्म १६ जून १९४३ हुआ। वह आध्यात्मिक काव्य लिखती है। उसकी कविताओं का बहुत-सी भाषाओं में अनुवाद किया गया है। अक्सर कविताओं का एस्पेरांतो भाषा में अनुवाद किया गया है। कुछ उसकी कविताएँ हिंदी में भी उपलब्ध हैं। जिन पुस्तकों में हिंदी में लिखा हुआ काव्य मौजूद है उनके नाम नीचे दिये जाते हैं।

आतमा की आवाज़ सुनना (१+१६)
--------------------------

यह पुस्तक सन २००० प्रस्तुत हुई। इस किताब में एक कविता है जिसका १६ भाषाओं में अनुवाद किया गया है। हिंदी में अनुवाद छेदी लाल और दागमार मारकोवा।

कंटाटा
------

यह किताब सन २००१ प्रस्तुत हुई। गगन नामक कविता का अनुवाद स्वेतिस्लव कोस्तिच से किया गया है।

ऋतुराज ‌‌
---------

(चेक भाषा में Je jaro) यह किताब सन २००२ प्रस्तुत हुई। इस पुस्तक में एक आध्यात्मिक लेख है जिसका ३७ भाषाओं में अनुवाद किया गया है। हिंदी में अनुवाद स्वेतिस्लव कोस्तिच।

हे प्राग, जब तुझसे विदा ले रहा हूँगा ‌‌
---------------------------------------

(चेक भाषा में Až jednou budu se s tebou loučit, Praho) यह किताब सन २०११ प्रस्तुत हुई। यह कविता सिर्फ़ चेक भाषा में लिखी हुई है लेकिन ज़्देन्येक वाग्नेर (Zdeněk Wagner) ने इस कविता के भाग का हिंदी में अनुवाद किया और दूसरे अनुवादों के साथ उसे सुनाया। हिंदी में अनुवाद अनुवादक के जाल पृष्ठ से उपलब्ध है।

काली बुंद का वज़न क्या है
-------------------------

(चेक भाषा में Kolik váží černá kapka) सन २०१८ प्रकाशित थी। यह काव्यात्मक किताब है, एतिहासिक नहीं। रचायित्री इस में प्राचीन सभ्यताओं जैसे प्राचीन मिस्र, मेसोपोटामिया, प्राचीन चीन, तिब्बत आदि के बारे में लिखती हैं और दिखाती हैं कि इन सभ्यताओं का इतिहास व संस्कृति वर्तमान समय से कैसे संबंधित है। किताब में सिंधु घाटी सभ्यता के बारे में भी कुछ लिखा जाता है। यह महत्त्वपूर्ण और दिलचस्प भी है क्योंकि अक्सर यूरोपीय लोग हड़प्पा तथा मोहन जोदड़ो बहुत कम जानते हैं। किताब के आवरण पृष्ठ पर ऋग्वेद के चार छंद दिखाए जाते हैं।
**शिवराम महादेव परांजपे** (1864-1929 ई.) मराठी के प्रतिभाशाली साहित्यकार, वक्ता, पत्रकार और ध्येयनिष्ठ राजनीतिज्ञ थे। उन्होने 'काल' नामक साप्ताहिक द्वारा महाराष्ट्र में ब्रितानी शासन के विरुद्ध जनचेतना के निर्माण में सफलता पायी।

परिचय
-----

Shivram paranjape ka जन्म महाड़ में हुआ था। प्रारंभिक शिक्षा महाड़, रत्नागिरी और पूना में हुई। डेक्कन कॉलेज से 1892 में एम.ए. की परीक्षा उत्तीर्ण करने पर 'भगवानदास' तथा 'झाला वेदान्त' पुरस्कार उन्होंने प्राप्त किया था। इसके बाद पूना में महाराष्ट्र कॉलेज में संस्कृत के प्राध्यापक के रूप में उनकी नियुक्ति हुई। 1897 में जब देश का वातावरण क्षुब्ध हो रहा था उनका विद्यालय भी सरकार का कोपभाजन हुआ। अत: 1898 में उन्होंने 'काल' नामक साप्ताहिक निकाला। उनके राजनीतिक जीवन का प्रारंभ इसी पत्र के साथ होता है। इस पत्र में तेजस्वी और जनजागृति का निर्माण करनेवाले विचारों के कारण सरकार ने उन्हें देशद्रोही घोषित किया और 19 महीनों की जेल की सजा दी। 1910 में जब उनकी मुक्ति हुई, पत्र बराबर प्रकाशित होता रहा। लेकिन आगे चलकर वह 'प्रेस ऐक्ट' का शिकार हुआ। 'कालांतील निवडक निबंध' के दसों भाग सरकर ने जप्त कर लिए थे। 1937 में दसवें भाग को मुक्त कर दिया गया और शेष सब भाग 1946 में मुक्त किए गए।

1920 में उन्होंने 'स्वराज्य' साप्ताहिक आरंभ किया। महात्मा गाँधी ने जब असहयोग आंदोलन चलाया, तब वे उसके समर्थक बने।

ललित वाङ्मय, न्याय, मीमांसा, इतिहास, मराठों के युद्ध, शूद्रों की व्युत्पत्ति आदि अनेक विषयों पर उनकी कलम अबाध रूप से चलती रही। वे संपूर्ण स्वतंत्रता के समर्थक थे। उन दिनों जब 'वंदेमातरम्‌' के उच्चारण मात्र के लिए सजा मिलती थी, उनकी व्यंग्यात्मक शैली बहुत ही प्रभावकारी रही। वे मराठी के गद्यकवि थे। 'भाषा की भवितव्यता' निबंध में लेखक के रूप में उनकी अद्भुत प्रतिभा का परिचय मिलता है।

उनकी वाणी में ओज था। अपने धाराप्रवाह भाषणों से वे श्रोताओं को मुग्ध कर देते थे। उनकी लोकप्रियता का चरमोत्कर्ष काल साधारण रूप से 1898 से 1908 तक रहा। साहित्य के प्रति उनकी सेवाओं को ध्यान में रखकर ही 1928 में वे बेलगाँव के मराठी साहित्य सम्मेलन के अध्यक्ष बनाए गए थे।

साहित्यिक कृतियाँ
-----------------

परांजपे जी ने एक हजार राजनैतिक एवं सामाजिक लेख, लघुकथाएँ, उपन्यास और नाटक लिखे। वे १९२९ के मराठी साहित्य सम्मेलन के सभापति चुने गये थे। उनकी कुछ कृतियाँ निम्नलिखित हैं-

* काळातील निबन्ध (निबन्ध-संग्रह, ११ भागों में)
* मानाजीराव (नाटक)
* पहिला पांडव (नाटक)
* विन्ध्याचल (उपन्यास)
* गोविन्दाची गोष्ट (उपन्यास)

| नाम | साहित्यप्रकार | प्रकाशन | प्रकाशन वर्ष (ईसवी) |
| --- | --- | --- | --- |
| अर्थसंग्रह | पूर्वमीमांसा विषयक |  | १९०४ |
| काळातील निबंध (अनेक खंड) | निबंधसंग्रह |  |  |
| गोविंदाची गोष्ट | उपन्यास |  | १९९८ |
| तर्कमापा | तत्त्वज्ञानविषयक |  |  |
| तर्कसंग्रहदीपिका | तत्त्वज्ञानविषयक |  |  |
| पहिला पांडव | नाटक |  | १९३१ |
| प्रतिमा | मूळ संस्कृत से संपादित |  |  |
| प्रसन्‍नराघव | मूळ संस्कृत से संपादित |  |  |
| भामिनीविलास | मूळ संस्कृत से संपादित |  |  |
| भीमराव | नाटक |  |  |
| मराठ्यांच्या लढायांचा इतिहास | इतिहास |  | १९२८ |
| मानाजीराव | रूपांतरित नाटक, मूळ शेक्सपियर का मॅकबेथ |  | १९९८ |
| रामदेवराव | नाटक |  | १९०६ |
| रामायणाविषयी काही विचार | संशोधनात्मक |  |  |
| रूसोचे अर्थनीतिशास्त्र (अपूर्ण) | वैचारिक |  |  |
| विंध्याचल | उपन्यास |  | १९२४ |
| संगीत कादंबरी | नाटक |  | १८९७ |
| साहि्त्यसंग्रह - भाग १, २, ३ | वैचारिक लेखों का संग्रह |  | १९२२, १९२५, १९४६ |
|
एंड्रयू फ्लिंटॉफ, मैच के अपने 5 विकेट लेता पीटर सिडल का मिडिल स्टंप से बाहर दस्तक मदद करने के लिए इंग्लैंड के लिए 2 2009 एशेज टेस्ट में ऑस्ट्रेलिया को हराया।
**पीटर मैथ्यू सिडल** (अंग्रेजी :Peter Matthew Siddle) (जन्म २५ नवम्बर १९८४) एक क्रिकेट खिलाड़ी है ऑस्ट्रेलियाई राष्ट्रीय क्रिकेट टीम में खेलते हैं। **सिडल**  दाईनें हाथ से तेज गेंदबाजी करते हैं। ये घरेलू क्रिकेट में विक्टोरिया के लिए खेलते हैं।

ये ऑस्ट्रेलिया क्रिकेट टीम के १५वें खिलाड़ी है जिन्होंने टेस्ट क्रिकेट २००+ लिए हैं ,इन्होंने २००वां दिन-रात क्रिकेट के टेस्ट मैच में २०१६ को न्यूजीलैंड क्रिकेट टीम के खिलाफ खेलते हुए लिया था। १३ फ़रवरी २०१६ को न्यूजीलैंड क्रिकेट टीम के खिलाफ खेलते हुए ये ऑस्ट्रेलियाई १००वें खिलाड़ी  बने जिन्होंने टेस्ट क्रिकेट १०००+ रन बनाए।

निजी जिंदगी
-----------

**पीटर सिडल** का जन्म ट्रेलागोन ,विक्टोरिया में हुआ था लेकिन इनका लालन - पालन मोर्वेल गिप्प्सलैण्ड में हुआ था तथा यहीं से इन्होंने क्रिकेट खेलना प्रारंभ किया , तब इनकी उम्र मात्र १४ वर्ष थीं। 
बचपन में *लैट्रोब क्रिकेट क्लब* के लिए खेलते थे। इन्होंने प्रथम श्रेणी क्रिकेट में २००३ में कदम रखा और विक्टोरिया के लिए खेले थे।

अंतर्राष्ट्रीय स्तर पर
----------------------

**सिडल** ने अपने टेस्ट क्रिकेट कैरियर की शुरुआत १७ अक्टूबर २००८ को भारत के खिलाफ की थी।

इनके अलावा इन्होंने १३ फ़रवरी २००९ को न्यूजीलैंड के खिलाफ अपना पहला वनडे कैरियर की भी शुरुआत की लेकिन वनडे में इन्हें ज्यादा मौक़ा नहीं दिया गया , इस कारण ०५ नवम्बर २०१० को इन्होंने अपना अंतिम वनडे मैच खेला है इसके बाद से अभी कोई मौका नहीं मिला है।

सन्दर्भ
-------

1. ↑  क्रिकइंफो. "Peter Siddle Profile on cricinfo". *cricinfo*. मूल से 22 मार्च 2009 को पुरालेखित. अभिगमन तिथि 4 जून 2016.
2. ↑  ईएसपीएन. "पीटर सिडल *ईएसपीएन* पर". *ESPNcricinfo*. मूल से 2 जून 2016 को पुरालेखित. अभिगमन तिथि 4 जून 2016.
3. ↑  यूट्यूब. "Peter Siddle vegetarian". *Youtube*. मूल से 20 मई 2016 को पुरालेखित. अभिगमन तिथि 4 जून 2016.
डा राममनोहर लोहिया के समाज-परिवर्तन के सात स्वप्न थे, जिसे **सप्त क्रांति** के नाम से भी जाना जाता है। वे सभी अन्यायों के विरुद्ध एक साथ जेहाद बोलने के पक्षपाती थे। उन्होंने एक साथ सात क्रांतियों का आह्वान किया। वे सात क्रान्तियाँ थी-

1. नर-नारी की समानता के लिए।

2. चमड़ी के रंग पर रची राजकीय, आर्थिक और दिमागी असमानता के विरुद्ध।

3. संस्कारगत, जन्मजात जातिप्रथा के ख़िलाफ़ और पिछड़ों को विशेष अवसर के लिए।

4. परदेसी ग़ुलामी के ख़िलाफ़ और स्वतन्त्रता तथा विश्व लोक-राज के लिए।

5. निजी पूँजी की विषमताओं के ख़िलाफ़ और आर्थिक समानता के लिए तथा योजना द्वारा पैदावार बढ़ाने के लिए।

6. निजी जीवन में अन्यायी हस्तक्षेप के ख़िलाफ़ और लोकतंत्री पद्धति के लिए।

7. अस्त्र-शस्त्र के ख़िलाफ़ और सत्याग्रह के लिये। 

इन सात क्रांतियों के सम्बन्ध में लोहिया ने कहा - 

"मोटे तौर से ये हैं सात क्रांन्तियाँ। सातों क्रांतियाँ संसार में एक साथ चल रही हैं। अपने देश में भी उनको एक साथ चलाने की कोशिश करनी चाहिए। जितने लोगों को भी क्रांति पकड़ में आयी हो उसके पीछे पड़ जाना चाहिए और बढ़ाना चाहिए। बढ़ाते-बढ़ाते शायद ऐसा संयोग हो जाये कि आज का इन्सान सब नाइन्साफियों के ख़िलाफ़ लड़ता-जूझता ऐसे समाज और ऐसी दुनिया को बना पाये कि जिसमें आन्तरिक शांति और बाहरी या भौतिक भरा-पूरा समाज बन पाये।"
सप्त-क्रांति का उनका सपना अभी भी अधूरा है। जाति-भेद, रंग-भेद, लिंग-भेद, वर्ग-भेद, भाषा-भेद और शस्त्र-भेद रहित समाज का निर्माण करने वाले नेता अब ढूंढ़ने से भी नहीं मिलते।

इन्हें भी देखें
---------------

* संपूर्ण क्रांति

बाहरी कड़ियाँ
-------------

* कब पूरा होगा लोहिया का ˜सप्तक्रांति' का स्वप्न! [*मृत कड़ियाँ*]
**2013 इंडियन प्रीमियर लीग स्पॉट फिक्सिंग और सट्टेबाजी का मामला** तब सामने आया जब दिल्ली पुलिस ने कथित स्पॉट फिक्सिंग के आरोप में तीन क्रिकेटरों, श्रीसंत, अजीत चंडीला और अंकित चव्हाण को गिरफ्तार किया। तीनों ने 2013 इंडियन प्रीमियर लीग में राजस्थान रॉयल्स का प्रतिनिधित्व किया। एक अन्य मामले में मुंबई पुलिस ने विंदू दारा सिंह, प्रियांक सिपाही (हीरा डीलर) और चेन्नई सुपर किंग्स टीम के प्रिंसिपल गुरुनाथ मयप्पन को कथित सट्टेबाजी के आरोप में गिरफ्तार किया है।

जुलाई 2015 में, आरएम लोढ़ा समिति ने चेन्नई सुपर किंग्स और राजस्थान रॉयल्स के क्रमशः इंडिया सीमेंट्स और जयपुर आईपीएल को दो साल के लिए निलंबित कर दिया।इसके अतिरिक्त, श्रीसंत, चंदीला और चव्हाण को पटियाला हाउस कोर्ट द्वारा दोषी नहीं पाए जाने के बाद सभी आरोपों से मुक्त कर दिया गया था। हालांकि, जनवरी 2016 में, चंदीला को बीसीसीआई द्वारा सभी प्रकार के क्रिकेट से आजीवन प्रतिबंध लगा दिया गया था।

मार्च 2019 में, सुप्रीम कोर्ट ने श्रीसंत पर बीसीसीआई द्वारा लगाए गए आजीवन प्रतिबंध को हटा दिया।

सन्दर्भ
-------

1. ↑  "Will take strictest action against guilty players, says BCCI chief N Srinivasan". New Delhi: IBNLive. 16 May 2013. मूल से 8 June 2013 को पुरालेखित. अभिगमन तिथि 16 May 2013. Archived 2013-06-08 at the Wayback Machine
2. ↑  Wilson, Jack (2018-04-10). "Why were Chennai Super Kings suspended from the IPL? Real reasons behind CSK ban explained". *Express.co.uk* (अंग्रेज़ी में). अभिगमन तिथि 2020-09-14.
3. ↑  "Sreesanth, Chandila, Chavan discharged in IPL spot-fixing case". *The Hindu*. अभिगमन तिथि 1 April 2019.
4. ↑  "Chandila banned for life, Hiken Shah for five years". *ESPNcricinfo*. ESPN Sports Media. 18 January 2016. अभिगमन तिथि 18 January 2016.
5. ↑  "Supreme Court sets aside life ban on Sreesanth in IPL spot-fixing case". *ESPN Cricinfo*. अभिगमन तिथि 3 April 2019.

बाहरी कड़िया
------------

* विजडन इंडिया पर आईपीएल स्पॉट फिक्सिंग कवरेज
**सपनों से भरे नैना** स्टार प्लस पर प्रसारित होने वाला एक भारतीय पारिवारिक धारावाहिक है, जो 20 दिसम्बर 2010 से शुरू हुआ। कार्यक्रम का अंतिम प्रकरण 03 फरवरी 2012 को प्रसारित हुआ था।

कहानी
-----

यह कहानी नैना भारद्वाज (पार्वती वजे) के जीवन पर आधारित है, जो अपने पिता के मौत के बाद मुंबई चले जाती है और वहाँ शादी की तैयारी का काम करती है। एक दिन रेल में यात्रा करते समय उसकी मुलाक़ात दक्ष पटवर्धन (गौरव एस. बजाज) से होती है। नैना के पास रेल का टिकट नहीं रहता और वो दक्ष के सीट पर बैठे रहती है और टिकट मांगने वाले को यह कहती है कि दक्ष उसका पति है। यह सुनकर दक्ष क्रोधित हो जाता है। वह उसे बुरा भला कहता है। जब मुंबई में आती है तो वह दक्ष की माँ से मिलती है। दक्ष की माँ को उसका व्यवहार अच्छा लगता है और वह उसे किराएदार के रूप में घर पर रख लेती है।

वहीं दक्ष की नैना से पुनः मुलाक़ात हो जाती है। और धीरे धीरे वे अच्छे दोस्त बन जाते हैं। एक दिन दक्ष नैना को बताता है की वह उससे प्यार करता है लेकिन उसकी सगाई सोनाक्षी (पायल राजपूत) से तय हो गई है। उसी समय नैना भी अपने प्यार का इजहार उससे कर देती है। लेकिन कुछ ही दिनों बाद यह बात सबको पता चल जाती है कि दक्ष और नैना एक दूसरे से प्यार करते हैं। लेकिन अंत में वो दोनों शादी कर लेते हैं।

लेकिन सोनाक्षी क्रोध में दिवाली के दिन नैना को मारने का प्रयास करती है। उसके बाद सोनाक्षी की माँ उसे यह बताती है कि नैना उसकी सगी बहन है।

पात्र
-----

* पार्वती वजे – नैना दक्ष पटवर्धन
* गौरव एस. बजाज – दक्ष पटवर्धन
* रचना पारुलकर – आकृति
* पायल राजपूत – सोनाक्षी
* करण शर्मा – अभि
* दिशांक अरोड़ा – आयुष
* आशा नेगी – मधुरा

सन्दर्भ
-------

1. ↑  आम लड़की की कहानी सपनों से भरे नैना दैनिक भास्कर

बाहरी कड़ियाँ
-------------

| * दे
* वा
* सं
स्टार प्लस के धारावाहिक |
| --- |
| पारिवारिक |  • इश्कबाज़ • साथ निभाना साथिया • पी. ओ. डब्ल्यू. - बंदी युद्ध के • सुहानी सी एक लड़की • ये है मोहब्बतें • नामकरण • ये रिश्ता क्या कहलाता है • चन्द्र नंदिनी • मेरे अंगने में • परदेश में है मेरा दिल • जाना ना दिल से दूर •  नज़र |
| वास्तविक | मास्टरशेफ इंडिया - सीज़न ५ |
**सर दोराबजी टाटा ट्रस्ट** सर दोराबजी टाटा, जो टाटा समूह के संस्थापक जमशेदजी टाटा के बड़े बेटे थे, के द्वारा स्थापित किया गया था। 1932 में स्थापित, यह भारत के सबसे पुराने गैर सांप्रदायिक परोपकारी संगठनों में से एक है।
अपने पिता की तरह, सर दोराबजी का मानना था कि अपनी संपत्ति का रचनात्मक प्रयोजनों के लिए उपयोग करना चाहिए। अतः अपनी पत्नी मेहरबाई की मौत के एक साल से भी कम समय में, उन्होने ट्रस्ट को अपनी सारी दौलत दान कर दी।

उन्होने आग्रह किया कि इसका सीखने की उन्नति और अनुसंधान, संकट और अन्य धर्मार्थ प्रयोजनों के राहत के लिए "जगह, राष्ट्रीयता या पंथ के किसी भी भेदभाव के बिना" इस्तेमाल किया जाना चाहिए।
उनकी तीन महीने बाद मृत्यु हो गई।

उन्होने अपने टाटा संस, इंडियन होटल्स और कंपनियों में हिस्सा, उनकी सारी संपत्ति और गहने के 21 टुकड़े उनकी पत्नी द्वारा छोड़ा गया प्रसिद्ध जयंती हीरा जिसकी अनुमानित मूल्य एक करोड़ रुपये है ट्रस्ट को दान कर दिये। आज इन की कीमत पचास करोड़ रुपए से अधिक है।

ट्रस्ट राष्ट्रीय महत्व के अग्रणी संस्थानों की स्थापना के लिए जाना जाता है। टाटा समाज विज्ञान संस्थान », (1936)» टाटा मेमोरियल अस्पताल (1941) टाटा मूलभूत अनुसंधान संस्थान (1945) कला प्रदर्शन नेशनल सेंटर, (1966) विस्तृत अध्ययन के नेशनल इंस्टीट्यूट (1988) »जेआरडी टाटा पर्यावरण प्रौद्योगिकी सेंटर (1998) सर दोराबजी टाटा उष्णकटिबंधीय रोग अनुसंधान सेंटर (2000)

राजकोषीय वर्ष 2003-०४ में ट्रस्ट द्वारा किया गया कुल संवितरण ४४.२३३ करोड रुपये था।

इन्हें भी देखें
---------------

* सर दोराबजी टाटा

बाहरी कड़ियाँ
-------------

* सर दोराबजी टाटा ट्रस्ट
* सर दोराबजी टाटा ट्रस्ट जालस्थल
**प्रेम क़ैदी** डी रामानायडू द्वारा निर्मित 1991 की हिन्दी भाषा की प्रेमकहानी फ़िल्म है। फिल्म में करिश्मा कपूर, हरीश कुमार, परेश रावल, दलीप ताहिल, असरानी, शफ़ी ईनामदार और भारत भूषण हैं। फिल्म 1990 की तेलुगु फिल्म *प्रेम कैदी* की रीमेक थी। यह अभिनेत्री करिश्मा कपूर की पहली फीचर फिल्म थी। ऐसे वो कपूर परिवार की पहली महिला बनी जिन्होंने फिल्म उद्योग में प्रवेश किया।

संक्षेप
-------

बुरे भाग्य से, अपने नियोक्ता कस्तूरी प्रसाद (दलीप ताहिल) का जीवन बचाने के दौरान, सूर्यनाथ (भारत भूषण) अपने पैरों को खो देते हैं। प्रशंसा में, कस्तूरी सूर्यनाथ के बेटे चंद्र मोहन (हरीश कुमार) को अपने घर में काम करने की इजाज़त देता है। कस्तूरी की बेटी नीलिमा (करिश्मा कपूर) शुरू में चंद्र का मजाक उड़ाती है, लेकिन जल्द ही उसके साथ प्यार करती है। कस्तूरी इस मामले के खिलाफ है और चंद्र पर हमला करने के लिए आदमी भेजता है, जिसके परिणामस्वरूप सूर्यीनाथ की हत्या उन से हुई। युवा चंद्र को अपराध का दोषी पाया गया है और उसे एक युवा हिरासत केंद्र में सजा के रूप में भेजा जाता है। हेड जेलर चंद्र को यातना देता है, लेकिन केंद्र अधीक्षक प्रभावती (रमा विज) नीलिमा के लिए उसकी भावनाओं और प्यार को समझती है और हस्तक्षेप करती है। वह दो प्रेमी को दोबारा मिलाने की कोशिश करती है।

मुख्य कलाकार
------------

* करिश्मा कपूर - नीलिमा
* हरीश - चन्द्र मोहन
* शफ़ी ईनामदार - जेलर
* रमा विज - सुपरिन्टेन्डेन्ट प्रभावती
* परेश रावल - प्रभावती का पति
* दलीप ताहिल - कस्तूरी प्रसाद
* भारत भूषण - सूर्यनाथ
* असरानी - पंडित
* हरीश पटेल - ग़ुंडा
* अंजना मुमताज़ - नीलिमा की माँ
* अली - कैदी

संगीत
-----

सभी गीत समीर द्वारा लिखित; सारा संगीत आनंद-मिलिंद द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "प्रियतमा ओ मेरी प्रियतमा" | एस॰ पी॰ बालसुब्रमण्यम, साधना सरगम | 6:32 |
| 2. | "आइ लिव फॉर यू" | एस॰ पी॰ बालसुब्रमण्यम, कविता कृष्णमूर्ति | 5:49 |
| 3. | "तेरे इन गालों पर" | एस॰ पी॰ बालसुब्रमण्यम, कविता कृष्णमूर्ति | 4:44 |
| 4. | "हम हैं प्रेम क़ैदी" | एस॰ पी॰ बालसुब्रमण्यम, कविता कृष्णमूर्ति | 5:52 |
| 5. | "अंत्याक्षरी" | एस॰ पी॰ बालसुब्रमण्यम, कविता कृष्णमूर्ति | 6:16 |
| 6. | "अरे लोगों जरा देखो" | एस॰ पी॰ बालसुब्रमण्यम, कविता कृष्णमूर्ति | 5:53 |

बाहरी कड़ियाँ
-------------

* *प्रेम कैदी*  इंटरनेट मूवी डेटाबेस पर
**प्रधान की बरेजी** गाजीपुर जिले की मुहम्मदाबाद तहसील का एक गांव है। सन 2011 में हुई जनगणना के मुताबिक इस गांव में कुल 227 परिवार निवास करते हैं। इस गांव की कुल जनसंख्या 1534 है, जिसमें महिलाओं की आबादी 803 है जबकि पुरुषों की कुल संख्या 732 है

प्रशासन
-------

भारत के संविधान और पंचायती राज अधिनियम के तहत इस गांव का स्थानीय प्रशासन ग्राम पंचायत के जरिए ग्राम प्रधान के अधीन है। ग्राम प्रधान गांव के निवासियों द्वारा निर्वाचित जनप्रतिनिधि होता है। अमरेश प्रधान वर्तमान में बरेजी के ग्राम प्रधान हैं।

| विवरण | कुल संख्या | पुरुष | महिला |
| --- | --- | --- | --- |
| परिवारों की कुल संख्या | 227 |  |  |
| जनसंख्या | 1,534 | 732 | 830 |
|

इतिहास
------

बरेजी गांव का इतिहास गाजीपुर जनपद के इतिहास के साथ जुड़ा है। उपलब्ध साक्ष्यों के आधार पर गाजीपुर के कठउत में परवर्ती गहडवाल राजा मांधाता की गढ़ी थी। राजा मांधाता ने नरोत्तम मिश्र नाम के ब्राह्मण को अपना प्रधान (मंत्री) बनाया था। जिनके वंशज बाद में मिश्र उपनाम की बजाय 'प्रधान' उपाधि का प्रयोग करने लगे। परिवार का विस्तार होने के बाद इस खानदान का विस्तार छह गांवों में हो गया। आज की तारीख में ये परिवार सुल्तानपुर, प्रधान की बरेजी, मड़ियांवडीह, महुंईं, सुखपुरा और कोठियां गांव में आबाद है।

नजदीकी स्थल
-----------

* गाजीपुर
* मऊ
* मुहम्मदाबाद
* बलिया
* कासिमाबाद

सन्दर्भ
-------

1. ↑  "PARDHAN KI BAREJI, GHAZIPUR Post office details and Pincode". मूल से 8 जून 2019 को पुरालेखित. अभिगमन तिथि 8 जून 2019.
पूर्वी गोलार्ध
**पूर्वी गोलार्ध** ग्रीनवीच रेखा से पूर्व में स्थित पृथ्वी के आधे भाग के लिए प्रयुक्त भौगोलिक पद है। इस भाग में यूरोप, एशिया, अफ्रीका और ऑस्ट्रेलिया शामील है। इस गोलार्द्ध "ओरिएंटल गोलार्द्ध" भी कहा जाता है। एक सांस्कृतिक या भू राजनीतिक भावना में इसे 'पुरानी दुनिया' भी संबोधित किया जाता है।  
 उत्तरी और दक्षिणी गोलार्द्धों बांटता है जो भूमध्य रेखा के विपरीत, पूर्वी और पश्चिमी गोलार्द्धों को अलग करनेवाली एक मनमाना काल्पनिक रेखा है। 0° देशांतर पर प्रधान मध्याह्न और 180° देशांतर पर विरोधी मध्याह्न, पारंपरिक स्वीकृत सीमाओं हैं जो पश्चिमी देशांतर से पूर्वी देशांतर विभाजित करते हैं। पूर्वी गोलार्ध, पश्चिमी गोलार्ध से कुल भूमि में ज्यादा बड़ा है, यहाँ आवास की व्यापक विविधता है।

इतिहास
======

यह अभिसमय वाशिंगटन में आयोजित १८८४ के इंटरनेशनल मेरिडियन सम्मेलन में स्थापित किया गया था जिसमे कनाडा रेल इंजीनियर सर सैंडफोर्ड फ्लेमिंग का मानक समय अवधारणाओं को अपनाया गया था। इस सीमांकन के प्रयोग की वजह से पश्चिमी यूरोप, अफ्रीका और पूर्वी रूस, पश्चिमी गोलार्ध में शामील हो रहें थे जिस्से उनकी मानचित्रकारी में उपयोगिता कम हो रही थी।
नतीजन, 20° W और बिलकुल विरोधी 160°E के शिरोबिंदु अक्सर इस्तेमाल किया गया जिस्से यूरोप और अफ्रीका पुरी तरह से पूर्वी गोलार्ध में समाविष्ट हुए पर उत्तर पूर्व ग्रीनलैंड का कुछ भाग भी इसमे शामील हुआ और रूस बाहर रह गया। मानक समय के वैश्विक गोद लेने से पहले, कई प्रधान मध्याह्न समय स्थानीय दोपहर से परिभाषित किया जाता था (स्थानीय मध्याह्न)।

संदर्भ
======

1. ↑  अक्षांश और देशांतर Archived 2008-06-09 at the Wayback Machine britannica.com, तिथि ०७-११-२०१४
2. ↑  "पूर्वी गोलार्ध". *मरियम-वेबस्टर का भौगोलिक शब्दकोश,* तीसरे संस्करण (२००१). स्प्रिंगफील्ड, MA: मरियम-वेबस्टर, पन्ना ३४०.

| * दे
* वा
* सं
पृथ्वी के गोलार्ध |
| --- |
| उत्तरी गोलार्ध • दक्षिणी गोलार्ध • पूर्वी गोलार्ध • पश्चिमी गोलार्ध • भूमि गोलार्ध • जल गोलार्ध |

| * दे
* वा
* सं
पृथ्वी की भौगोलिक रेखाएं |
| --- |
| • अंटार्कटिक रेखा • अक्षांश रेखाएं • अन्तर्राष्ट्रीय तिथि रेखा • आर्कटिक रेखा • कर्क रेखा • देशान्तर रेखाएं • भूमध्य रेखा • मकर रेखा • यामोत्तर रेखा • समताप रेखा • समदाब रेखा • |
भारत में प्रतिवर्ष श्रावणी पूर्णिमा के पावन अवसर को **संस्कृत दिवस** के रूप में मनाया जाता है। श्रावणी पूर्णिमा अर्थात् रक्षा बन्धन ऋषियों के स्मरण तथा पूजा और समर्पण का पर्व माना जाता है। वैदिक साहित्य में इसे श्रावणी कहा जाता था। इसी दिन गुरुकुलों में वेदाध्ययन कराने से पहले यज्ञोपवीत धारण कराया जाता है। इस संस्कार को उपनयन अथवा उपाकर्म संस्कार कहते हैं। इस दिन पुराना यज्ञोपवीत भी बदला जाता है। ब्राह्मण यजमानों पर रक्षासूत्र भी बांधते हैं।
ऋषि ही संस्कृत साहित्य के आदि स्रोत हैं, इसलिए श्रावणी पूर्णिमा को ऋषि पर्व और संस्कृत दिवस के रूप में मनाया जाता है। राज्य तथा जिला स्तरों पर संस्कृत दिवस आयोजित किए जाते हैं। इस अवसर पर संस्कृत कवि सम्मेलन, लेखक गोष्ठी, छात्रों की भाषण तथा श्लोकोच्चारण प्रतियोगिता आदि का आयोजन किया जाता है, जिसके माध्यम से संस्कृत के विद्यार्थियों, कवियों तथा लेखकों को उचित मंच प्राप्त होता है।

सन् 1969 में भारत सरकार के शिक्षा मंत्रालय के आदेश से केन्द्रीय तथा राज्य स्तर पर संस्कृत दिवस मनाने का निर्देश जारी किया गया था। तब से संपूर्ण भारत में संस्कृत दिवस श्रावण पूर्णिमा के दिन मनाया जाता है। इस दिन को इसीलिए चुना गया था कि इसी दिन प्राचीन भारत में शिक्षण सत्र शुरू होता था। इसी दिन वेद पाठ का आरंभ होता था तथा इसी दिन छात्र शास्त्रों के अध्ययन का प्रारंभ किया करते थे। पौष माह की पूर्णिमा से श्रावण माह की पूर्णिमा तक अध्ययन बन्द हो जाता था। प्राचीन काल में फिर से श्रावण पूर्णिमा से पौष पूर्णिमा तक अध्ययन चलता था, वर्तमान में भी गुरुकुलों में श्रावण पूर्णिमा से वेदाध्ययन प्रारम्भ किया जाता है। इसीलिए इस दिन को संस्कृत दिवस के रूप से मनाया जाता है। आजकल देश में ही नहीं, जर्मनी आदि विदेशों में भी इस दिन पर संस्कृत उत्सव बड़े उत्साह के साथ मनाया जाता है। इसमें केन्द्र तथा राज्य सरकारों का भी योगदान उल्लेखनीय है।
जिस सप्ताह संस्कृत दिवस आता है, वह सप्ताह कुछ वर्षों से संस्कृत सप्ताह के रूप में मनाया जाता है। देश के समस्त विद्यालयों में इसको बड़े धूमधाम से मनाया जाता है। उत्तराखण्ड में संस्कृत आधिकारिक द्वितीय राजभाषा घोषित होने से संस्कृत सप्ताह में प्रतिदिन संस्कृत भाषा में अलग अलग कार्यक्रम व प्रतियोगिताएं होती हैं। संस्कृत के छात्र-छात्राओं द्वारा ग्रामों अथवा शहरों में झांकियाँ निकाली जाती हैं।
संस्कृत दिवस एवं संस्कृत सप्ताह मनाने का मूल उद्देश्य संस्कृत भाषा का प्रचार प्रसार करना है।

बाहरी कड़ियाँ
-------------

* शिक्षण सत्र प्रारंभ का प्राचीन दिन (राजस्थान पत्रिका)
विकिपीडिया के साथ पुस्तकालय सहभागिता के लिए अभियानसाँचा:SHORTDESC:विकिपीडिया के साथ पुस्तकालय सहभागिता के लिए अभियान

अभियान से संबंधित बिल जैसा हो मीम
**#1Lib1Ref** एक विकिपीडिया अभियान है जो पृथ्वी पर प्रत्येक लाइब्रेरियन को ऑनलाइन विश्वकोश परियोजना में भाग लेने के लिए आमंत्रित करता है। इस अभियान का मुख्य उद्देश्य लेखों में सन्दर्भ जोड़कर सुधार करना है।

पहला #1Lib1Ref अभियान जनवरी 2016 में विकिपीडिया की स्थापना की 15 वीं वर्षगांठ के अवसर पर आयोजित किया गया था। **एक लाइब्रेरियन, एक संदर्भ** के आधार पर, आयोजकों ने अनुमान लगाया कि यदि ग्रह पर प्रत्येक लाइब्रेरियन ने एक संदर्भ को जोड़ने में 15 मिनट बिताए, तो संयुक्त प्रयास से अंग्रेजी विकिपीडिया के 350,000 [संदर्भ की जरूरत] नोटिस को खत्म कर देगा।
उद्घाटन अभियान में सप्ताह भर चलने वाला कार्यक्रम 15 से 23 जनवरी 2016 तक चला, और विभिन्न सोशल मीडिया प्लेटफॉर्म पर हैशटैग #1Lib1Ref कार्यरत था।

पहले अभियान के परिणाम
---------------------

उद्घाटन अभियान 879 पृष्ठों पर 1,232 संशोधनों के साथ समाप्त हुआ, 9 भाषाओं में 327 उपयोगकर्ताओं द्वारा, संपादित सारांश में हैशटैग #1lib1ref का उपयोग करके; ये संख्या संभावित रूप से समग्र प्रभाव को कम करती है, क्योंकि कई प्रतिभागी संपादित सारांश में हैशटैग का उपयोग नहीं कर रहे थे। ट्विटर पर #1lib1ref हैशटैग का उपयोग 1,100 से अधिक पोस्ट्स पर 630 से अधिक उपयोगकर्ताओं द्वारा किया गया था।

पुनरावर्ती ईवेंट
----------------

इस अभियान को विकिपीडिया के जन्मदिन के एक वार्षिक उत्सव के रूप में पुनर्जीवित किया गया है,
बाद के वर्षों में तीन-सप्ताह के कार्यक्रम में विस्तार किया गया है। 1Lib1Ref अभियान विकिपीडिया के सुधार में लाइब्रेरियन को शामिल करने के लिए विकिमीडिया फ़ाउंडेशन की ग्लैम आउटरीच रणनीति का हिस्सा है।

संदर्भ
------

1. ↑  Rust, Amanda (14 January 2016). "#1Lib1Ref: Imagine a World Where Every Librarian Added One More Reference to Wikipedia". अभिगमन तिथि 15 January 2016.
2. ↑  "#1Lib1Ref ACRL TechConnect Blog". ACRL. 15 January 2016. अभिगमन तिथि 15 January 2016.
3. ↑  Scheeder, Donna (15 January 2016). "Wikipedia birthday greetings". International Federation of Library Associations and Institutions. अभिगमन तिथि 15 January 2016.
4. ↑  "The Wikipedia Library/1Lib1Ref". Wikimedia Foundation. अभिगमन तिथि 15 January 2016.
5. ↑  Stinson, Alex (15 January 2016). "#1Lib1Ref: Help Celebrate Wikipedia's Birthday during 15–23 January by Adding a Reference". अभिगमन तिथि 15 January 2016.
6. ↑  "1Lib1Ref Lessons - 2016 Outcomes by the numbers". अभिगमन तिथि 2 January 2019.
7. ↑  "Springfield, Greene County librarians add to Wikipedia #1Lib1Ref campaign. You can, too". *Springfield News-Leader* (अंग्रेज़ी में). अभिगमन तिथि 2018-05-13.
8. ↑  "1Lib1Ref". *Folgerpedia*. Folger Shakespeare Library. अभिगमन तिथि 23 January 2018.
9. ↑  "Wikipedia's 2018 #1lib1ref Campaign". *Idaho Commission for Libraries* (अंग्रेज़ी में). अभिगमन तिथि 2019-01-02.

बाहरी कड़ियाँ
-------------

* आधिकारिक जालस्थल (मेटा विकी पर)
* विकिमीडिया संपादित सारांश हैशटैग खोज: 1lib1ref
**2023 शिकागो मेयर चुनाव** 28 फरवरी, 2023 को शिकागो, इलिनोइस के मेयर का चुनाव करने के लिए आयोजित किया गया था। बहुमत मत प्राप्त करने वाले किसी भी उम्मीदवार के साथ, 4 अप्रैल, 2023 को एक अपवाह चुनाव आयोजित किया जाएगा। यह दो दौर का चुनाव अन्य 2023 शिकागो चुनावों के साथ होता है, जिसमें सिटी काउंसिल, सिटी क्लर्क, सिटी कोषाध्यक्ष और पुलिस जिला परिषदों के लिए दौड़ शामिल हैं। चुनाव आधिकारिक तौर पर निर्दलीय है, इसके विजेता को चार साल की अवधि के लिए चुना जाता है।

अवलंबी लोरी लाइटफुट कार्यालय में दूसरे कार्यकाल के लिए दौड़ी, लेकिन जारी वोटों की गिनती के बाद स्वीकार किया कि वह तीसरे स्थान पर रहने की संभावना है।  अपवाह शिकागो पब्लिक स्कूलों के पूर्व सीईओ पॉल वल्लास और कुक काउंटी आयुक्त ब्रैंडन जॉनसन के बीच होगा।   

1. ↑  Bauer, Kelly (2023-03-01). "Mayor Lori Lightfoot Loses Reelection Bid, First One-Term Mayor In 40 Years". *Block Club Chicago* (अंग्रेज़ी में). अभिगमन तिथि 2023-03-01.
2. ↑  "Chicago Mayor Lightfoot ousted; Vallas, Johnson in runoff". *AP NEWS* (अंग्रेज़ी में). 2023-02-28. अभिगमन तिथि 2023-03-01.
3. ↑  "Lightfoot is out — with Vallas in strong lead, expected to face Johnson in runoff". *Chicago Sun-Times* (अंग्रेज़ी में). 2023-03-01. अभिगमन तिथि 2023-03-01.
4. ↑  "Mayor Lori Lightfoot concedes defeat, setting stage for Chicago's mayoral race to be between Brandon Johnson and Paul Vallas". *Chicago Tribune*. अभिगमन तिथि 2023-03-01.
**21** अंग्रेज़ी भाषा की अमेरिकी फ़िल्म है। फ़िल्म में केविन स्पेसी और लॉरेंस फ़िशबर्न मुख्य भूमिका में हैं। फ़िल्म को निर्देशित निर्देशक रॉबर्ट ल्यूकॅटिक ने किया है।
फ़िल्म सच्ची घटना पर आधारित है।

कथानक
-----

मैसाचुसेट्स प्रौद्योगिकी संस्थान में गणित स्नातक के अंतिम वर्ष के छात्र बैन कैम्पबेल को हार्वर्ड मेडिकल स्कूल में प्रवेश मिल जाता है परन्तु वह स्कूल की $300,000 "असाधारण" फ़ीस वहन नहीं कर सकता। उत्तम व्यक्ति वृत्त होने के पश्चात भी उसे स्कूल द्वारा दिए जाने वाली प्रतिष्ठित रोबिनसन स्कोलरशिप के लिए अत्यधिक प्रतिस्पर्धा का सामना करना पड़ता है। स्कूल का निदेशक उसे बताता है कि यह मौका केवल उस विशेष छात्र को दिया जाता है जो उसे "चकाचौंध" कर दे और उसे अंतिम अवसर के तौर पर अपने जीवन और उससे जुड़े अनुभवो पर आधारित एक निबंध लिखने के लिए कहता है।

एमआईटी में उसकी अरैखिक समीकरण कक्षा का प्रोफेसर मिकी रोज़ा उसे प्रायिकता और चर परिवर्तन से सम्बन्धित समस्या देता है, जिसे कैम्पबेल सफलतापूर्वक सुलझा देता है। अपने पेपर में कैम्पबेल के नंबर देख कर प्रोफेसर उससे काफ़ी प्रभावित होता है और बाद में उसे अपनी ब्लेक जेक टीम में आने का आमंत्रण देता है। मिकी की यह गुप्त टीम, जिसमें एमआईटी के अन्य छात्र चोई, फिशर, जिल और कियाना भी शामिल हैं, कार्ड गणना द्वारा लास वेगास के कैसीनो में बड़ी मात्रा में पैसे बनाते हैं। पहले मना करने के पश्चात कैम्पबेल अनिच्छा से टीम का हिस्सा बन जाता है जिससे वह मेडिकल स्कूल की फ़ीस अदा कर सके। टीम उसे अपनी सारी चालें समझाती है तथा एक प्रायोगिक परीक्षण के पश्चात वह टीम का फिशर के साथ "बिग प्लेयर" बन जाता है।

पात्र
-----

* जिम स्टर्जैस — बैन कैम्पबेल
* केविन स्पेसी — प्रोफेसर मिकी रोज़ा
* केट बोज़वर्थ — जिल टेलर
* लॉरेंस फ़िशबर्न — कोल विलियम्स
* एरोन यू — चोई
* लाएज़ा लापेरा — कियाना
* जैकब पिट्स — फिशर
* जैक मैकगी — टैरी
* जोश गैड — माइल्स कोनोली
* सैम गोल्ज़ारी — कैम अज़ेज़ी
* हैलन कैरी — ऐलन कैम्पबेल

सन्दर्भ
-------

बाहरी कड़ियाँ
-------------

* *21*  इंटरनेट मूवी डेटाबेस पर
शिमला मिर्च का पौधा तथा फलशिमला मिर्च का पौधा तथा फल
विभिन्न रंग के शिमला मिर्चविभिन्न रंग के शिमला मिर्च
**शिमला मिर्च,** मिर्च की एक प्रजाति है जिसका प्रयोग भोजन में शाक के जैसे किया जाता है। अंग्रेज़ी मे इसे **कैप्सिकम** (जो इसका वंश भी है) व पैप्पर भी कहा जाता है। मूलत: यह शाक दक्षिण अमेरिका महाद्वीप की है जहाँ ऐसे साक्ष्य मिलते हैं कि इसकी खेती लगभग पिछले 3000 वर्षों से की जा रही है। शिमला मिर्च एक ऐसी शाक है जिसे सलाद व शाक के रूप में खाया जा सकता है। हाट-मण्डी में शिमला मिर्च लाल, हरी व पीले रंग की मिलती है। चाहे शिमला मिर्च किसी भी रंग की हो पर उसमें विटामिन सी, विटामिन ए और बीटा कैरोटीन भरा होता है। इसके अंदर थोड़ी सी भी कैलोरी नहीं होती इसलिये यह कोलेस्‍ट्रॉल को नहीं बढ़ाती। साथ ही यह भार को स्थिर बनाये रखने के लिये भी योग्‍य है।

सन्दर्भ
-------

1. ↑  "संग्रहीत प्रति". मूल से 13 फ़रवरी 2015 को पुरालेखित. अभिगमन तिथि 13 फ़रवरी 2015.
2. ↑

बाहरी कड़ियाँ
-------------

* पहाड़ों से चलकर मैदानों में पहुंची शिमला मिर्च (गाँव कनेक्शन)

| * दे
* वा
* सं
सब्ज़ियाँ |
| --- |
| जड़ीय सब्ज़ियाँ | आलू · प्याज़ · गाजर · मूली · शलजम · चुकंदर · अरबी |  |
| हरी सब्ज़ियाँ | हरी प्याज · फूल गोभी · बंद गोभी · लौकी · कुम्हड़ा · भिण्डी · बैंगन · शिमला मिर्च · धनिया |
| फल रूपी सब्ज़ियाँ | खीरा · टमाटर  • पेठा (सब्जी) |